CELEX: 32017D2287
Language: el
Date: 2017-12-08 00:00:00
Title: Εκτελεστική απόφαση (ΕΕ) 2017/2287 της Επιτροπής, της 8ης Δεκεμβρίου 2017, για τον προσδιορισμό των εντύπων που πρέπει να χρησιμοποιούνται σε σχέση με την εισαγωγή υδραργύρου και ορισμένων μειγμάτων υδραργύρου σύμφωνα με τον κανονισμό (ΕΕ) 2017/852 του Ευρωπαϊκού Κοινοβουλίου και του Συμβουλίου για τον υδράργυρο [κοινοποιηθείσα υπό τον αριθμό C(2017) 8190] (Κείμενο που παρουσιάζει ενδιαφέρον για τον ΕΟΧ )

12.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 328/118
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/2287 ΤΗΣ ΕΠΙΤΡΟΠΉΣ
   της 8ης Δεκεμβρίου 2017
   για τον προσδιορισμό των εντύπων που πρέπει να χρησιμοποιούνται σε σχέση με την εισαγωγή υδραργύρου και ορισμένων μειγμάτων υδραργύρου σύμφωνα με τον κανονισμό (ΕΕ) 2017/852 του Ευρωπαϊκού Κοινοβουλίου και του Συμβουλίου για τον υδράργυρο
   
      
         [κοινοποιηθείσα υπό τον αριθμό C(2017) 8190]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2017/852 του Ευρωπαϊκού Κοινοβουλίου και του Συμβουλίου, της 17ης Μαΐου 2017, για τον υδράργυρο και για την κατάργηση του κανονισμού (ΕΚ) αριθ. 1102/2008 (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 3 της σύμβασης της Μιναμάτα για τον υδράργυρο (εφεξής «σύμβαση της Μιναμάτα») (2), το άρθρο 4 παράγραφος 1 του κανονισμού (ΕΕ) 2017/852 ορίζει ότι επιτρέπεται η εισαγωγή υδραργύρου και ορισμένων μειγμάτων υδραργύρου στο τελωνειακό έδαφος της Ένωσης, για χρήσεις άλλες εκτός από τη διάθεση ως αποβλήτων, μόνο εάν το κράτος μέλος εισαγωγής έχει χορηγήσει γραπτή άδεια εισαγωγής. Όταν η εξάγουσα χώρα δεν είναι συμβαλλόμενο μέρος στη σύμβαση της Μιναμάτα, η άδεια μπορεί να χορηγηθεί μόνο εάν η εξάγουσα χώρα έχει διαβιβάσει βεβαίωση ότι ο υδράργυρος δεν προέρχεται από πρωτογενή εξόρυξη υδραργύρου.
            
         
               (2)
            
            
               Τα έντυπα για τη χορήγηση ή άρνηση της εν λόγω άδειας και για τη βεβαίωση ότι ο υδράργυρος δεν προέρχεται από πρωτογενή εξόρυξη υδραργύρου θα πρέπει να συμφωνούν με τα έντυπα που παρατίθενται στην απόφαση UNEP/MC/COP.1/5 (3) που εγκρίθηκε από τη διάσκεψη των συμβαλλόμενων μερών της σύμβασης της Μιναμάτα κατά την πρώτη τους συνεδρίαση και να είναι κατάλληλα προσαρμοσμένα προκειμένου να συνεκτιμώνται οι απαιτήσεις του κανονισμού (ΕΕ) 2017/852.
            
         
               (3)
            
            
               Για λόγους συνοχής με την ημερομηνία εφαρμογής του κανονισμού (ΕΕ) 2017/852, η εφαρμογή της παρούσας απόφασης θα πρέπει να μετατεθεί στην 1η Ιανουαρίου 2018.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 22 του κανονισμού (ΕΕ) 2017/852,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το έντυπο που πρέπει να χρησιμοποιείται από τα κράτη μέλη κατά τη χορήγηση ή την άρνηση χορήγησης γραπτής άδειας σύμφωνα με το άρθρο 4 παράγραφος 1 δεύτερο εδάφιο του κανονισμού (ΕΕ) 2017/852 παρατίθεται στο παράρτημα I της παρούσας απόφασης. Ωστόσο, το παρόν άρθρο δεν εφαρμόζεται στην περίπτωση των εισαγωγών υδραργύρου ή μείγματος υδραργύρου που είναι ή θεωρούνται απόβλητα κατά την έννοια της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου (4).
   Άρθρο 2
   Τα κράτη μέλη μπορούν να χορηγούν γραπτή άδεια σύμφωνα με το άρθρο 4 παράγραφος 1 δεύτερο εδάφιο του κανονισμού (ΕΕ) 2017/852 στην περίπτωση που αναφέρεται στο στοιχείο β) του εν λόγω εδαφίου, μόνο εφόσον η βεβαίωση που απαιτείται στο εν λόγω στοιχείο είναι σύμφωνη με το υπόδειγμα που παρατίθεται στο παράρτημα II της παρούσας απόφασης. Ωστόσο, το παρόν άρθρο δεν εφαρμόζεται στην περίπτωση των εισαγωγών υδραργύρου ή μείγματος υδραργύρου που είναι ή θεωρούνται απόβλητα κατά την έννοια της οδηγίας 2008/98/ΕΚ.
   Άρθρο 3
   Η παρούσα απόφαση εφαρμόζεται από την 1η Ιανουαρίου 2018.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Δεκεμβρίου 2017.
      
         
            Για την Επιτροπή
         
         Karmenu VELLA
         
            Μέλος της Επιτροπής
         
      
   
   
      (1)  ΕΕ L 137 της 24.5.2017, σ. 1.
   
      (2)  Η Ένωση κύρωσε τη σύμβαση της Μιναμάτα με την απόφαση (ΕΕ) 2017/939 του Συμβουλίου, της 11ης Μαΐου 2017, σχετικά με τη σύναψη, εξ ονόματος της Ευρωπαϊκής Ένωσης, της σύμβασης της Μιναμάτα για τον υδράργυρο (ΕΕ L 142 της 2.6.2017, σ. 4).
   
      (3)  Απόφαση UNEP/MC/COP.1/5 με τίτλο «Κατευθυντήριες γραμμές όσον αφορά τις πηγές εφοδιασμού και το εμπόριο υδραργύρου (άρθρο 3), ιδίως όσον αφορά την αναγνώριση των αποθεμάτων και των πηγών εφοδιασμού [παράγραφος 5 στοιχείο α)] καθώς και τα έντυπα και τις οδηγίες για τη χορήγηση άδειας για την εισαγωγή υδραργύρου (παράγραφοι 6 και 8)», που εκδόθηκε στις 24 Σεπτεμβρίου 2017.
   
      (4)  Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (ΕΕ L 312 της 22.11.2008, σ. 3).
   
      ΠΑΡΑΡΤΗΜΑ I
      
         ΕΝΤΥΠΟ ΓΙΑ ΤΗ ΧΟΡΗΓΗΣΗ Ή ΤΗΝ ΑΡΝΗΣΗ ΧΟΡΗΓΗΣΗΣ ΓΡΑΠΤΗΣ ΑΔΕΙΑΣ ΓΙΑ ΤΗΝ ΕΙΣΑΓΩΓΗ ΥΔΡΑΡΓΥΡΟΥ Ή ΤΩΝ ΜΕΙΓΜΑΤΩΝ ΥΔΡΑΡΓΥΡΟΥ ΠΟΥ ΑΠΑΡΙΘΜΟΥΝΤΑΙ ΣΤΟ ΠΑΡΑΡΤΗΜΑ I ΤΟΥ ΚΑΝΟΝΙΣΜΟΥ (ΕΕ) 2017/852 ΓΙΑ ΤΟΝ ΥΔΡΑΡΓΥΡΟ, ΣΥΜΦΩΝΑ ΜΕ ΤΟ ΑΡΘΡΟ 4 ΠΑΡΑΓΡΑΦΟΣ 1 ΤΟΥ ΕΝ ΛΟΓΩ ΚΑΝΟΝΙΣΜΟΥ
      
      
                  ΈΝΤΥΠΟ ΓΙΑ ΤΗ ΧΟΡΗΓΗΣΗ Η ΤΗΝ ΑΡΝΗΣΗ ΧΟΡΗΓΗΣΗΣ ΓΡΑΠΤΗΣ ΑΔΕΙΑΣ ΓΙΑ ΤΗΝ ΕΙΣΑΓΩΓΗ ΥΔΡΑΡΓΥΡΟΥ Η ΤΩΝ ΜΕΙΓΜΑΤΩΝ ΥΔΡΑΡΓΥΡΟΥ ΠΟΥ ΑΠΑΡΙΘΜΟΥΝΤΑΙ ΣΤΟ ΠΑΡΑΡΤΗΜΑ I ΤΟΥ ΚΑΝΟΝΙΣΜΟΥ (ΕΕ) 2017/852 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΓΙΑ ΤΟΝ ΥΔΡΑΡΓΥΡΟ, ΣΥΜΦΩΝΑ ΜΕ ΤΟ ΑΡΘΡΟ 4 ΠΑΡΑΓΡΑΦΟΣ 1 ΤΟΥ ΕΝ ΛΟΓΩ ΚΑΝΟΝΙΣΜΟΥ
                  
                     Σημείωση: Το έντυπο αυτό ισχύει για την εισαγωγή στην Ευρωπαϊκή Ένωση υδραργύρου και μειγμάτων υδραργύρου με άλλες ουσίες, συμπεριλαμβανομένων κραμάτων υδραργύρου, με περιεκτικότητα σε υδράργυρο τουλάχιστον 95 % κατά βάρος, όπως απαριθμούνται στο παράρτημα I του κανονισμού (ΕΕ) 2017/852 για τον υδράργυρο («μείγματα υδραργύρου»). Το έντυπο αυτό δεν εφαρμόζεται στην περίπτωση των εισαγωγών υδραργύρου ή μείγματος υδραργύρου που είναι ή θεωρούνται απόβλητα κατά την έννοια της οδηγίας 2008/98/ΕΚ για τα απόβλητα (1).
                  Τμήμα Α:   Στοιχεία επικοινωνίας που παρέχονται από το κράτος μέλος εισαγωγής
                  Επωνυμία του καθορισμένου εθνικού σημείου αναφοράς (2):
                  Διεύθυνση:
                  Τηλ.
                  Φαξ
                  Ηλ. ταχυδρομείο:
                  Τμήμα Β:   Στοιχεία επικοινωνίας που παρέχονται από την εξάγουσα χώρα
                  Επωνυμία του καθορισμένου εθνικού σημείου αναφοράς ή του αρμόδιου κρατικού υπαλλήλου:
                  Διεύθυνση:
                  Τηλ.
                  Φαξ
                  Ηλ. ταχυδρομείο:
                  Τμήμα Γ:   Στοιχεία σχετικά με την αποστολή που παρέχονται από την εξάγουσα χώρα
                  
                              i)
                           
                           
                              Να αναφερθεί η προβλεπόμενη συνολική ποσότητα υδραργύρου, είτε σε καθαρή μορφή είτε σε μείγματα, που πρόκειται να αποσταλεί (kg)
                           
                        
                              ii)
                           
                           
                              Να αναφερθεί/-ούν η/οι προβλεπόμενη/-ες ημερομηνία/-ες αποστολής
                           
                        
                              iii)
                           
                           
                              Να αναφερθεί αν ο υδράργυρος, είτε σε καθαρή μορφή είτε σε μείγμα, προέρχεται από πρωτογενή εξόρυξη υδραργύρου:
                              
                                          Εάν ΝΑΙ:
                                       
                                       
                                          Η εξάγουσα χώρα είναι συμβαλλόμενο μέρος της σύμβασης της Μιναμάτα: Να αναφερθεί αν ο υδράργυρος προέρχεται από νέα ή από υπάρχουσα πρωτογενή εξόρυξη, κατά την έννοια του άρθρου 3 παράγραφοι 3 και 4 της σύμβασης της Μιναμάτα.
                                          Εάν η εξάγουσα χώρα δεν είναι συμβαλλόμενο μέρος, έχει διαβιβάσει βεβαίωση ότι ο υδράργυρος δεν προέρχεται από πρωτογενή εξόρυξη υδραργύρου.
                                       
                                    
                        
                              iv)
                           
                           
                              Να επιβεβαιωθεί ότι ο υδράργυρος, είτε σε καθαρή μορφή είτε σε μείγμα, δεν προέρχεται από μία από τις ακόλουθες τρεις πηγές (3):
                              
                                          —
                                       
                                       
                                          από τη βιομηχανία χλωροαλκαλίων (π.χ. παροπλισμός στοιχείων ηλεκτρόλυσης χλωροαλκαλίων),
                                       
                                    
                                          —
                                       
                                       
                                          από τον καθαρισμό του φυσικού αερίου,
                                       
                                    
                                          —
                                       
                                       
                                          από εργασίες εξόρυξης και τήξης μη σιδηρούχων μετάλλων.
                                       
                                    
                        Τμήμα Δ:   Πληροφορίες που παρέχονται από το κράτος μέλος εισαγωγής
                  Ποιος είναι ο σκοπός της εισαγωγής του υδραργύρου, είτε σε καθαρή μορφή είτε σε μείγματα; Να κυκλωθεί η κατάλληλη ένδειξη:
                  
                              i)
                           
                           
                              Περιβαλλοντικά ορθή προσωρινή αποθήκευση σύμφωνα με το άρθρο 7 παράγραφος 3 του κανονισμού (ΕΕ) 2017/852
                              
                                          ΝΑΙ
                                       
                                       
                                          ΟΧΙ
                                       
                                    Εάν ναι, να αναφερθεί η προβλεπόμενη χρήση, εφόσον είναι γνωστή.
                              …
                              …
                              …
                           
                        
                              ii)
                           
                           
                              Η χρήση επιτρέπεται βάσει της ενωσιακής και της εθνικής νομοθεσίας (4):
                              ΝΑΙ
                              ΟΧΙ
                              Εάν ναι, να αναφερθούν επιπλέον λεπτομέρειες σχετικά με την προβλεπόμενη χρήση του υδραργύρου, είτε καθαρή μορφή είτε σε μείγμα.
                              …
                              …
                              …
                           
                        Τμήμα E:   Στοιχεία σχετικά με την αποστολή
                  
                     Εισαγωγέας
                  
                  Επωνυμία της επιχείρησης:
                  Διεύθυνση:
                  Τηλ.
                  Φαξ
                  Ηλ. ταχυδρομείο:
                  
                     Εξαγωγέας
                  
                  Επωνυμία της επιχείρησης:
                  Διεύθυνση:
                  Τηλ.
                  Φαξ
                  Ηλ. ταχυδρομείο:
                  Τμήμα ΣΤ:   Δήλωση ύπαρξης άδειας από το κράτος μέλος εισαγωγής
                  Φύση της άδειας — Να κυκλωθεί η κατάλληλη ένδειξη:
                  
                              ΧΟΡΗΓΗΘΗΚΕ
                           
                           
                              ΔΕΝ ΧΟΡΗΓΗΘΗΚΕ
                           
                        
                     Στο πλαίσιο που ακολουθεί μπορούν να αναφερθούν τυχόν όροι, πρόσθετες λεπτομέρειες ή σχετικές πληροφορίες.
                  
                  …
                  …
                  Υπογραφή των αρμόδιων αρχών που έχουν οριστεί από το κράτος μέλος εισαγωγής και ημερομηνία
                  
                              —
                           
                           
                              Επωνυμία:
                           
                        
                              —
                           
                           
                              Τίτλος:
                           
                        
                              —
                           
                           
                              Υπογραφή:
                           
                        
                              —
                           
                           
                              Ημερομηνία:
                           
                        
            
         (1)  Σύμφωνα με το άρθρο 4 παράγραφος 2 του κανονισμού (ΕΕ) 2017/852, η εισαγωγή στην Ένωση μειγμάτων υδραργύρου που δεν καλύπτονται από το παρόν έντυπο και ενώσεων υδραργύρου, προς ανάκτηση υδραργύρου, απαγορεύεται.
      
         (2)  Το «καθορισμένο εθνικό σημείο αναφοράς» αναφέρεται στο εθνικό σημείο αναφοράς που έχει οριστεί σύμφωνα με το άρθρο 17 παράγραφος 4 της σύμβασης της Μιναμάτα για την ανταλλαγή πληροφοριών στο πλαίσιο της σύμβασης. Αναμένεται ότι θα είναι το ίδιο με την «αρμόδια αρχή» που έχει οριστεί από το κράτος μέλος εισαγωγής σύμφωνα με το άρθρο 17 του κανονισμού (ΕΕ) 2017/852, ως η αρχή στην οποία θα πρέπει να απευθύνονται οι αιτήσεις για άδεια εισαγωγής σύμφωνα με το άρθρο 4.
      
         (3)  Σύμφωνα με το άρθρο 11 του κανονισμού (ΕΕ) 2017/852, ο υδράργυρος και οι ενώσεις υδραργύρου, είτε σε καθαρή μορφή είτε σε μείγματα, που προέρχονται από μία από τις τρεις μεγάλες πηγές που αναφέρονται στο έντυπο θεωρούνται απόβλητα κατά την έννοια της οδηγίας 2008/98/ΕΚ και διατίθενται χωρίς να τίθεται σε κίνδυνο η υγεία του ανθρώπου ή να θίγεται το περιβάλλον, σύμφωνα με την εν λόγω οδηγία.
      
         (4)  Σύμφωνα με το άρθρο 4 παράγραφος 3 του κανονισμού (ΕΕ) 2017/852, η εισαγωγή στην Ένωση υδραργύρου για χρήση στη βιοτεχνική και μικρής κλίμακας εξόρυξη και επεξεργασία χρυσού απαγορεύεται.
   
   
      ΠΑΡΑΡΤΗΜΑ II
      
         ΕΝΤΥΠΟ ΠΟΥ ΧΡΗΣΙΜΟΠΟΙΕΙΤΑΙ ΑΠΟ ΧΩΡΕΣ ΠΟΥ ΔΕΝ ΕΙΝΑΙ ΣΥΜΒΑΛΛΟΜΕΝΑ ΜΕΡΗ ΤΗΣ ΣΥΜΒΑΣΗΣ ΤΗΣ ΜΙΝΑΜΑΤΑ ΓΙΑ ΤΟΝ ΥΔΡΑΡΓΥΡΟ, ΟΙ ΟΠΟΙΕΣ ΣΚΟΠΕΥΟΥΝ ΝΑ ΠΡΑΓΜΑΤΟΠΟΙΗΣΟΥΝ ΕΞΑΓΩΓΕΣ ΥΔΡΑΡΓΥΡΟΥ, ΕΙΤΕ ΣΕ ΚΑΘΑΡΗ ΜΟΡΦΗ ΕΙΤΕ ΣΕ ΜΕΙΓΜΑΤΑ, ΣΕ ΚΡΑΤΟΣ ΜΕΛΟΣ, ΓΙΑ ΤΗΝ ΠΑΡΟΧΗ ΒΕΒΑΙΩΣΗΣ ΣΧΕΤΙΚΑ ΜΕ ΤΗΝ ΠΗΓΗ ΤΟΥ ΥΔΡΑΡΓΥΡΟΥ
      
      
                  ΈΝΤΥΠΟ ΓΙΑ ΤΗ ΒΕΒΑΙΩΣΗ ΤΗΣ ΠΡΟΕΛΕΥΣΗΣ ΤΟΥ ΥΔΡΑΡΓΥΡΟΥ, ΕΙΤΕ ΣΕ ΚΑΘΑΡΗ ΜΟΡΦΗ ΕΙΤΕ ΣΕ ΜΕΙΓΜΑΤΑ, ΠΟΥ ΠΡΟΟΡΙΖΕΤΑΙ ΓΙΑ ΕΞΑΓΩΓΗ
                  Τμήμα Α:   Στοιχεία σχετικά με την αποστολή που παρέχονται από την εξάγουσα χώρα
                  
                              i)
                           
                           
                              Να αναφερθεί η προβλεπόμενη συνολική ποσότητα υδραργύρου, είτε σε καθαρή μορφή είτε σε μείγματα, που πρόκειται να αποσταλεί
                           
                        
                              ii)
                           
                           
                              Να αναφερθεί/-ούν η/οι προβλεπόμενη/-ες ημερομηνία/-ες αποστολής
                           
                        Τμήμα Β:   Στοιχεία σχετικά με την αποστολή
                  
                     Εισαγωγέας
                  
                  Επωνυμία της επιχείρησης:
                  Διεύθυνση:
                  Τηλ.
                  Φαξ
                  Ηλ. ταχυδρομείο:
                  
                     Εξαγωγέας
                  
                  Επωνυμία της επιχείρησης:
                  Διεύθυνση:
                  Τηλ.
                  Φαξ
                  Ηλ. ταχυδρομείο:
                  Τμήμα Γ:   Βεβαίωση
                  Σύμφωνα με το άρθρο 3 παράγραφος 8 της σύμβασης της Μιναμάτα για τον υδράργυρο, η κυβέρνηση της χώρας μου βεβαιώνει ότι ο υδράργυρος που περιλαμβάνεται στην αποστολή η οποία περιγράφεται στο παρόν έντυπο δεν προέρχεται από πρωτογενή εξόρυξη υδραργύρου.
                  Να δοθούν πληροφορίες τεκμηρίωσης σχετικά με την πηγή του υδραργύρου που πρόκειται να εξαχθεί.
                  Υπογραφή του αρμόδιου κρατικού υπαλλήλου και ημερομηνία:
                  
                              —
                           
                           
                              Επωνυμία:
                           
                        
                              —
                           
                           
                              Τίτλος:
                           
                        
                              —
                           
                           
                              Υπογραφή:
                           
                        
                              —
                           
                           
                              Ημερομηνία: